Diari Oficial de la Generalitat Valenciana


Sumari del DOGV 8163, del 06-11-2017 (2017/9823)

RESOLUCIÓ de 2 de novembre de 2017, del president de CulturArts Generalitat, per a la concessió d'ajudes per a la producció audiovisual en les modalitats de llargmetratges de ficció.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   8163

Data del DOGV
:   06-11-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/9823


Data del document
:   02-11-2017

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 2 de novembre de 2017, del president de CulturArts Generalitat, per a la concessió d'ajudes per a la producció audiovisual en les modalitats de llargmetratges de ficció. [2017/9823]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 20 d'abril de 2017, del president de CulturArts Generalitat, per la qual es convoca la concessió d'ajudes per a la producció audiovisual (DOGV 8028, 27.04.2017), atesos els següents  
  
  
Antecedents de fet  
  
Primer. Per mitjà de l'esmentada Resolució de 20 de d'abril de 2017, es va convocar la concessió d'ajudes per a la producció audiovisual, d'acord amb allò que s'ha previst en l'Ordre 33/2016, de 18 de juliol, de la Conselleria d'Educació, Investigació, Cultura i Esport (DOGV 7832, 20.07.2016), per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat.  
  
Segon. De conformitat amb el que estableix l'apartat primer del resolc quart de la convocatòria, el termini de presentació de sol·licituds era de 30 dies naturals, a comptar des de l'endemà de la publicació de la convocatòria en el Diari Oficial de la Generalitat Valenciana, per la qual cosa va finalitzar el 29 de maig de 2017, i s'ha presentat per part de les diferents empreses interessades trenta (30) sol·licituds corresponents a llargmetratges de ficció, de les quals huit (8) sol·licituds corresponen a projectes de llargmetratges culturals A, catorze (14) a llargmetratges culturals B, quatre (4) a llargmetratges culturals C i quatre (4) a la modalitat de llargmetratge industrial. A més, es va presentar un projecte presentat com a pilot de sèrie de ficció, modalitat no prevista en aquesta convocatòria.  
  
Tercer. Mitjançant l'Acord de CulturArts Generalitat, de 29 de juny de 2017, es va nomenar la comissió tècnica de valoració de les sol·licituds, prevista en el resolc cinqué de la dita Resolució de 20 d'abril de 2017, corresponent a les distintes modalitats de llargmetratges de ficció.  
  
  
Quart. Constituïda a aquest efecte, en sessions de treball el 28 de juliol de 2017 i el 8 de setembre de 2017, va procedir a valorar les sol·licituds i els seus projectes, per cada modalitat, d'acord amb els criteris aplicables establits en els apartats corresponents del resolc sisé, apartat 2, de la Resolució de 8 d'agost de 2016, i va emetre els corresponents informe i proposta.  
  
Cinqué. A la vista de l'informe i la proposta de la comissió tècnica de valoració, el director general de CulturArts Generalitat va formular la proposta de resolució a l'empara del que preveu el punt 7 de l'article 6 de l'Ordre 33/2016 esmentada.  
  
Fonaments de dret  
  
Primer. Les disposicions de caràcter bàsic contingudes en la Llei 38/2003, de 17 de novembre, general de subvencions (BOE 276, 18.11.2003), i en el Reial decret 887/2006, de 21 de juliol, pel qual s'aprova el Reglament de desplegament d'aquesta llei (BOE 176, 21.07.2006).  
  
Segon. La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), i especialment allò que s'ha disposat en el títol X.  
  
Tercer. L'Ordre 33/2016, de 18 de juliol, de la Conselleria d'Educació, Investigació, Cultura i Esport (DOGV 7832, 20.07.2016), per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat (d'ara en avant ordre de bases reguladores).  
  
Quart. L'esmentada Resolució de 20 d'abril de 2017, del president de CulturArts Generalitat, per la qual es convoca la concessió d'ajudes per a la producció audiovisual (DOGV 8028, 27.04.2017).  
  
Cinqué. El Decret 141/2014, de 5 de setembre, del Consell, publicat en el Diari Oficial de la Generalitat Valenciana 7355, de 8 de setembre de 2014, pel qual es modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, que preveu en l'article 2, punt 2, lletra l, entre les funcions d'aquesta entitat pública, la convocatòria i la gestió de subvencions, ajudes i incentius de les diferents matèries culturals integrades en CulturArts Generalitat.  
Per la seua banda, l'article 4, punt 2, lletra j, disposa que correspon a la Presidència: «Convocar i resoldre la concessió d'incentius, ajudes i subvencions i aprovar les bases corresponents».  
Per tot això, en virtut dels antecedents de fet i fonaments de dret esmentats i la resta de normativa aplicable, vistes l'acta i la proposta evacuada per la comissió tècnica, així com la proposta de resolució elevada pel director general de CulturArts Generalitat, atenent el que preveu l'article 7 de l'ordre de bases reguladores i en l'exercici de les competències per a la concessió de les ajudes que tinc atribuïdes, d'acord amb els preceptes esmentats, resolc:  
  
Primer  
Concedir les ajudes a les empreses beneficiàries que s'indiquen en l'annex I d'aquesta resolució, d'acord amb la puntuació obtinguda segons la baremació de la comissió tècnica de valoració i atenent el que preveu el resolc segon de la Resolució de 20 d'abril, que preveu un import global de 2.870.000 - per a llargmetratges de ficció, distribuïts entre els llargmetratges culturals de categoria A (420.000 ?), llargmetratges culturals de categories B (1.100.000 ?), llargmetratges culturals de categoria C (650.000 ?) i llargmetratges industrials (700.000 ?); en tots els casos distribuïts entre les anualitats de 2017, 2018 i 2019.  
  
No obstant això, s'ha aplicat el que preveu l'apartat 5 del resolc sisé de la resolució esmentada: «En el cas que en una modalitat no poguera cobrir-se l'import sol·licitat per l'últim projecte per no arribar el pressupost per a assignar la totalitat de l'ajuda sol·licitada, serà la comissió la que proposarà si aqueix import s'assigna a aqueix sol·licitant o es trasllada aqueix import a una altra modalitat o gènere on puga ser més efectiva la seua assignació».  
La suma total dels romanents de les quatres modalitats de llargmetratges de ficció és de 269.867,00 euros. Per a determinar el projecte a què es destina aquesta quantitat, segons la proposta de la comissió tècnica de valoració, s'ha tingut en consideració la puntuació total obtinguda pels projectes a què en principi no s'havia assignat cap quantitat de les quatre modalitats, prenent en consideració que en totes les modalitats es puntua fins a 100 punts; per la qual cosa, atenent això, resulta destinatari dels romanents esmentats el projecte Una dona molt major amb unes ales tremendes, de Pérez Rosado Producciones, SL (86,67 punts).  
  
  
Segon  
Nomenar, en cada modalitat, com a suplents, les empreses assenyalades en l'annex II per ordre de puntuació en les quals recaurà l'ajuda en cas de possibles renúncies, d'acord amb el que preveu l'article 7, punt 3, de l'ordre de bases reguladores, i els projectes de les quals no han sigut estimats, amb indicació de la puntuació atorgada a cada un d'aquests en funció dels criteris de valoració previstos en la convocatòria esmentada.  
  
  
Tercer  
Denegar l'ajuda a les sol·licituds presentades per a la producció audiovisual de llargmetratges de ficció corresponents als projectes indicats en l'annex III, basant-se en el que preveu el punt 2.1 del resolc sisé de la Resolució de 20 d'abril: «En cada una de les modalitats es farà una mitjana de les valoracions de guió realitzada pels analistes experts de la comissió, i només passaran a les fases següents el 60 % dels projectes presentats atenent l'ordre resultant de la valoració del guió. A aquests efectes, no es computaran els projectes que no hagen aportat un guió complet. L'últim projecte que supere aquesta fase serà aquell que siga seleccionat i represente exactament el 60 % o un percentatge superior sempre que, sense comptabilitzar-lo, el percentatge siga inferior al 60 %».  
  
Quart  
Arxivar la sol·licitud corresponent a l'expedient P-138/17, En las estrellas, de Nadie es Perfecto, P.C., SL, per desistiment de la mercantil, formulat a través del seu representant, d'acord amb el que preveu l'article 94 de la Llei 39/2015, d'1 d'octubre, del procediment administratiu comú de les administracions públiques, per la qual cosa la dita sol·licitud es considera com a no presentada.  
  
Cinqué  
Excloure el projecte corresponent a l'expedient P-62/17: 31, de Marcos Bañó Sánchez, en correspondre a un pilot d'una sèrie de ficció, modalitat que no es preveu en la present convocatòria, i, en conseqüència, arxivar la seua sol·licitud.  
  
Sisé  
Les persones i entitats beneficiàries hauran de complir les obligacions i normes de justificació previstes en els resolcs huité i nové de la Resolució de 20 d'abril de 2017, del president de CulturArts Generalitat, per la qual es convoca la concessió d'ajudes per a la producció audiovisual.  
D'acord amb el que es preveu en l'article 12, punt 7, de l'ordre de bases reguladores, i en el resolc nové, punt 1, de la Resolució de 20 d'abril, el termini màxim per a la presentació dels documents justificatius de les subvencions serà el 29 de desembre per a l'anualitat 2017 i el 31 de desembre per a les anualitats de 2018 i 2019.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició, o bé es podrà plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant del president de CulturArts Generalitat, en qualitat d'òrgan competent per a concedir les ajudes en el termini d'un mes, a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant dels jutjats contenciosos administratius de València en el termini de dos mesos, a comptar des de l'endemà de la publicació en el Diari Oficial de la Generalitat Valenciana.  
  
València, 2 de novembre de 2017. El president de CulturArts Generalitat: Vicent Marzà Ibáñez.